# **­­­­­Výzva na predloženie ponuky**

# **zadávaná v zmysle § 117 zákona č. 343/2015 Z. z. o verejnom obstarávaní a o zmene niektorých zákonov v znení neskorších predpisov**

(zákazka s nízkou hodnotou na dodanie tovaru)

1. **Identifikácia verejného obstarávateľa:**

|  |  |
| --- | --- |
| **Názov** | **Mesto Vrútky** |
| Sídlo | **Námestie S. Zachara 4** |
| Mesto / obec | **Vrútky** |
| PSČ | **038 61** |
| IČO | **00 647 209** |
| DIČ | **20 20 591 716** |
| Štatutárny zástupca | **Mgr. Branislav Zacharides, primátor mesta** |
| Kontaktná osoba | **Mgr. Juraj Gorilák** |
| tel. č.  | **0918 410 711** |
| e. mail | **juraj.gorilak@vrutky.sk** |
| Kontaktná osoba za VO | **Mgr. Lenka Karolčík Košútová** |
| tel. č.  | **043/42 41 820** |
| e. mail | **lenka.kosutova@vrutky.sk** |

1. **Názov zákazky:** „WiFi pre Teba v meste Vrútky“
2. **Druh zákazky:** Zákazka na dodanie tovarov
3. **Opis predmetu obstarávania:**

**Prístupový AP bod externý - 8 ks**

- kompaktné **Vonkajšie** dvojpásmové WiFi Zariadenie (2,4Ghz a 5Ghz), ktoré sú certifikované pre európsky trh. Životný cyklus zariadenia vyšší ako 5 rokov. Stredná doba medzi poruchami (MTFB) minimálne 5 rokov. Možnosť centrálneho manažmentu pre riadenie, monitoring, konfiguráciu siete. (single point of management). Súlad s IEEE štandardmi: 802.11ac, 802.1x, 802.11r, 802.11k, 802.11v. Schopnosť AP obsluhovať naraz aspoň 50 rôznych užívateľov bez zníženia kvality služby. Minimálne 2x2 MIMO (multiple-in-multiple-out) a súlad s Hotspot 2.0 (PasspointWifi Alliance certification program).

**Prístupový AP bod interný** – 3 **ks**

- kompaktné **Vnútorne** dvojpásmové WiFi Zariadenie (2,4 Ghz a 5 Ghz), ktoré sú certifikované pre európsky trh. Životný cyklus zariadenia vyšší ako 5 rokov. Stredná doba medzi poruchami (MTFB) minimálne 5 rokov. Možnosť centrálneho manažmentu pre riadenie, monitoring, konfiguráciu siete. (single point of management). Súlad s IEEE štandardmi: 802.11ac, 802.1x, 802.11r, 802.11k, 802.11v. Schopnosť AP obsluhovať naraz aspoň 50 rôznych užívateľov bez zníženia kvality služby Minimálne 2x2 MIMO (multiple-in-multiple-out) a súlad s Hotspot 2.0 (PasspointWifi Alliance certification program).

**Prístupové body, ktoré budú umiestnené na uvedených verejných priestranstvách musia spĺňať minimálne nasledujúce technické parametre:**

1. Kompaktné dvojpásmové WiFi zariadenia (2,4GHz - 5 GHz), ktoré sú certifikované pre európsky trh,

2. Životný cyklus použitých produktov vyšší ako 5 rokov,

3. Stredná doba medzi poruchami (MTBF) minimálne 5 rokov,

4. Možnosť centrálneho manažmentu pre riadenie, monitoring a konfiguráciu siete (single point of management),

5. Súlad s „802.11ac Wave I, Institute of Electrical and Electronics Engineers“ (IEEE) štandardom,

6. Podpora 802.1x IEEE štandardu,

7. Podpora 802.11r IEEE štandardu,

8. Podpora 802.11k IEEE štandardu,

9. Podpora 802.11v IEEE štandardu,

10. Schopnosť AP obsluhovať naraz aspoň 50 rôznych užívateľov bez zníženia kvality služby,

11. Minimálne 2x2 MIMO (multiple-input-multiple-output),

12. Súlad s Hotspot 2.0 (Passpoint WiFi Alliance certification program).

Ak sa v technickej špecifikácii nachádza konkrétny výrobok, výrobný postup, výrobca, značka, patent, typ, krajina, oblasť alebo miesto pôvodu alebo výroby, uchádzač môže naceniť aj ekvivalent pod podmienkou, že ekvivalent musí spĺňať minimálne alebo lepšie technické parametre, alebo vlastnosti ako má uvedený materiál, výrobok alebo technické riešenie.

1. **Miesto plnenia predmetu zákazky:** Mesto Vrútky – presné umiestnenie jednotlivých prístupových bodov je špecifikované v Prílohe č. 5
2. **Termín na uskutočnenie alebo dokončenie zákazky alebo dodanie tovaru:** 31.12.2020
3. **Spoločný slovník obstarávania** (CPV):

32571000-6 Komunikačná infraštruktúra

32510000-1 Bezdrôtový telekomunikačný systém

32412110-8 Sieť Internet

1. **NUTS kód:**

SK031

1. **Predpokladaná hodnota zákazky v EUR bez DPH: =12.500,00,- EUR**

Predpokladaná hodnota zákazky bola určená na základe maximálnych finančných limitov stanovených príslušnou výzvou „WiFi pre Teba, kód OPII-2018/7/1-DOP“ a v súlade s ustanoveniami §6 zákona o verejnom obstarávaní.

Externé AP body – počet 8 ks x 1250,00,- € =10.000,00,- €

Interné AP body – počet 3 ks x 833,33,- € = 2.500,00,- €

Spolu: =12.500,00,- € bez DPH

1. **Rozdelenie na časti:** Verejný obstarávateľ neumožňuje záujemcom predložiť variantné riešenia.
2. **Rozsah predmetu zákazky:** Verejný obstarávateľ vyžaduje predložiť ponuku na celý predmet zákazky.
3. **Podmienky predkladania ponuky:**

Ponuka a ďalšie doklady a dokumenty pri výbere dodávateľa sa predkladajú v štátnom jazyku (t.j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t.j. do slovenského jazyka (neplatí pre uchádzačov, ktorí majú sídlo  v Českej republike. V takomto prípade doklady môžu byť predložené v pôvodnom, t. j. v českom jazyku). Uchádzač v rámci cenovej ponuky predkladá technické listy výrobkov, prípadne katalógy výrobkov, ako aj projektovú dokumentáciu s IP adresným plánom predpokladaného zapojenia aktívnych prvkov wifi siete a simuláciou pokrytia priestoru wifi signálom. Všetky tieto dokumenty, ako súčasť cenovej ponuky uchádzača, musia byť predložené v pôvodnom jazyku výrobcu, a súčasne musia byť preložené do štátneho jazyka, t. j. do slovenského jazyka.

1. **Lehota na predkladanie ponúk je stanovená:** do 04.09.2020, 12.00 hod.
2. **Miesto na predloženie ponúk:**

Osobné doručenie – v pracovnej dobe v podateľni na prízemí MsÚ Vrútky

Poštou: adresa verejného obstarávateľa je uvedená v bode 1.

Prostredníctvom elektronickej pošty: Zaslať na e-mail: lenka.kosutova@vrutky.sk

Obálka cenovej ponuky pri osobnom alebo poštovom doručení musí obsahovať identifikáciu predkladateľa ponuky (obchodné meno a sídlo) a označenie „CENOVÁ PONUKA – WiFi pre Teba – neotvárať“.

V prípade zaslanie e-mailu -predmet označený ako –„Cenová ponuka – WiFi pre Teba“

1. **Lehota viazanosti ponúk je stanovená:** do 31.12.2020
2. **Obsah ponuky**

Uchádzač musí splniť podmienky účasti v zmysle bodu 17. tejto výzvy nasledovne:

* Príloha č. 1 – 1a Návrh na plnenie kritérií

 1b Čestné vyhlásenie uchádzača

 1c Čestné vyhlásenie „Konflikt Záujmov“

* Príloha č. 2 – Vyplnenú a osobou oprávnenou konať za uchádzača podpísanú prílohu „Výkaz-výmer\_WiFi pre Teba\_Vrútky“ ;
* Príloha č. 3 – Vyplnenú a osobou oprávnenou konať za uchádzača podpísanú prílohu „TSTP\_WiFi pre Teba\_v.3\_Vrútky“ ;
* Príloha č. 4 – Špecifikácie technických parametrov ponúkaného tovaru v zmysle prílohy výzvy „Prehlásenie o splnení požiadaviek na funkčnú špecifikáciu tovaru a technických

 parametrov v projekte WiFi pre Teba v meste Vrútky“ ;

* Ostatné dokumenty tvoriace cenovú ponuku v zmysle tejto výzvy, hlavne technické listy výrobkov, alebo katalógy výrobkov a projektovú dokumentáciu vyššie popísanú.
1. **Financovanie zákazky:** Na základe faktúry dodávateľa.

Splatnosť faktúry do 30 dní od jej doručenia. Predmet zákazky bude spolufinancovaný z prostriedkov EŠIF, Operačný program Integrovaná infraštruktúra.

1. **Podmienky účasti:**

**Osobné postavenie:** Uchádzač musí spĺňať podmienky účasti týkajúce sa osobného postavenia uvedené v § 32 ods. 1 písm. e) zákona o VO. Ich splnenie uchádzač preukáže predložením dokladu o oprávnení dodávať tovar, uskutočňovať stavebné práce alebo poskytovať službu. Osobné postavenie preukazuje každý záujemca, ktorý predloží ponuku. Požadovaný doklad/y, dokument uchádzač predloží v listinnej alebo elektronickej podobe.

**Ekonomické postavenie:** Nepožaduje sa

**Technická spôsobilosť alebo odborná spôsobilosť:** Uchádzač predloží minimálne jednu praktickú skúsenosť s dodaním bezdrôtových prístupových bodov v obdobnom rozsahu ako je popísané v bode č. 4 tejto výzvy pre orgány miestnej samosprávy (obec, mesto). Požadovaná úroveň dodávky bezdrôtových prístupových AP bodov v obdobnom rozsahu sa preukazuje zoznamom dodaných tovarov za predchádzajúce tri roky od vyhlásenia verejného obstarávania s uvedením cien, lehôt dodania a odberateľov. Minimálna úroveň požadovaného zoznamu poskytnutých tovarov musí byť v hodnote minimálne 12.500,00,- € bez DPH.

Uchádzač predloží doklady podľa tohto bodu výzvy. Ak uchádzač nesplní požiadavku podľa tohto bodu výzvy na súťaž, bude z verejného obstarávania vylúčený.

1. **Kritériá na hodnotenie ponúk:** Najnižšia cena v € spolu s DPH.

**Pre výber dodávateľa bude vyhodnocovaná** **celková cena za predmet zákazky**. Ak uchádzač je platcom DPH, bude vyhodnocovaná cena s DPH. Ak uchádzač nie je platcom DPH(čiže jeho ceny sú konečné bez DPH) , vyhodnocovaná bude cena celkom alebo spolu. Ako úspešný bude vyhodnotený uchádzač, ktorý ponúkne najnižšiu cenu celkom alebo spolu za celý predmet zákazky.

1. **Ďalšie informácie verejného obstarávateľa:**
* Ponuky doručené verejnému obstarávateľovi po lehote na predkladanie ponúk, nebudú predmetom skúmania, posudzovania a vyhodnocovania v rámci zadávania predmetnej zákazky.
* Verejný obstarávateľ pri zadávaní zákazky, ktorej postup a proces zadávania nie je vzhľadom na jej finančný limit definovaný a upravený v zákone o verejnom obstarávaní postupuje tak, aby vynaložené náklady na obstaranie predmetu zákazky boli primerané jeho kvalite a cene, všetko v súlade s princípmi verejného obstarávania a podľa §117 zákona o verejnom obstarávaní.
* Komunikácia medzi verejným obstarávateľom a vyzvanými subjektmi sa uskutoční poštou alebo elektronickou poštou.
* Ak uchádzač nesplní požiadavky a podmienky na predloženie cenovej ponuky podľa tejto „Výzvy na predloženie cenovej ponuky“, bude z verejného obstarávania vylúčený.
* Verejný obstarávateľ si vyhradzuje právo zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo VO; neprijať ani jednu ponuku, v prípade, že predložené ponuky budú vyššie ako je suma finančných prostriedkov určených na realizáciu tejto zákazky.
* S úspešným uchádzačom bude uzatvorená zmluva na dodanie tovaru, v súlade s obchodným zákonníkom a zverejnená na webovom sídle verejného obstarávateľa.

Vo Vrútkach, dňa 24.08.2020

--------------------------------

Ing. Mgr. Anna Sviteková, v.r.

 Prednostka MsÚ Vrútky